open-index/open-wikipedia-markdown huggingface dataset:
Evankelis-luterilainen vapaakirkko Tanskassa

**Evankelis-luterilainen vapaakirkko Tanskassa** () on evankelis-luterilainen vapaakirkko Tanskassa. Kirkon jäsenmäärä on noin 140 henkeä. Se on jäsenenä Kansainvälisessä luterilaisessa neuvostossa.

## Historia
Vapaakirkon ensimmäinen seurakunta perustettiin vuonna 1855 Kööpenhaminassa muutama vuosi sen jälkeen kun Tanskassa oli annettu uskonnonvapaus. Seurakunnan perusti pastori N. P. Grunnet. Perustajien mielestä tuolloin oli alkanut sekularisaatio Tanskan kansankirkossa. Seurakunnan nimeksi tuli "Kööpenhaminan Vapaa Ev.-Lut. Seurakunta". Vuoteen 1863 mennessä kirkolla oli jo 10 seurakuntaa ja noin 2000 jäsentä. Näitten hoidossa Grunnet turvautui maallikkosaarnaajiin.

Bornholmissa oli suuri joukko ihmisiä liittynyt sinne perustettuun tunnustukselliseen seurakuntaan pastori Tandbergin kera. Seurakuntaa johti maallikkosaarnaaja Christian Möller. Tandberg osoittautui opiltaan epäluterilaiseksi ja hän lähti Amerikkaan. Näitten välienselvittelyjen seurauksena Möller erosi kannattajineen Grunnetin johtamasta kirkosta ja perusti oman yhdistyksen liittyen myöhemmin takaisin kansankirkkoon. Grunnetin johtamissa seurakunnissa oli vuonna 1890 enää noin 840 jäsentä. Myös muut maallikkosaarnaajat tulivat tyytymättömiksi ja heidän mukanaan suurin osa jäljellejääneistä jäsenistä erosi vuonna 1895 Grunnetista ja perusti oman vapaakirkon.

## Seurakunnat
1800-luvun lopussa syntyivät seurakunnat Kööpenhaminan lisäksi Sjællandiin, Langelandiin, Fyniin, Bornholmiin ja Jyllantiin. 1900-luku on ollut kirkolle nousua sekä laskua. Seurakunnista nuorin on Århusissa, jonne se perustettiin vuonna 1984. Nykyään seurakuntia on kaksi:
* Kööpenhamina ja Sjællanti: Martinskirken
* Århus ja Itä-Jyllanti: Gratiakirken
Muita saarnapaikkoja ovat Svendborg, Tullebølle ja Odense.

## Lähteet

## Aiheesta muualla
http://www.vivit.dk/
Epolettilepakko

**Epolettilepakko** (*Epomophorus wahlbergi*) on elinvoimainen hedelmälepakkolaji. Nimensä epolettilepakko saa lajin urosten olkapäillä olevista karvatupsuista, eli *[[Epoletti|epoleteista]]*. Olkakarvatupsujen koko ja tummuus määrittelevät uroksen aseman yhteisössä. Lajia esiintyy Afrikassa. Nisäkäsnimistötoimikunta ehdotti lajille uutta nimeä ”epolettihekko”.

Päivisin epolettilepakot oleskelevat puissa, ja öisin ne lähtevät keräämään ravintoa. Niille kelpaavat muun muassa hedelmät, puiden kukintojen mesi ja siitepöly.

## Anatomia
Epolettilepakoiden naaraat ovat uroksia pienempiä. Lajin edustajien ruumiin pituus on noin 15&nbsp;cm ja paino 100&nbsp;g. Niiden kyynärvarren pituus on noin 8,4&nbsp;cm ja siipien leveys 50&nbsp;cm.

## Lähteet
Andreas Johnson

**Andreas Johnson** (s. 22. maaliskuuta 1970 Bjärred) on ruotsalainen pop/rock -laulaja ja lauluntekijä.

Debyyttialbuminsa, *Cottonfish Tales* hän julkaisi vuonna 1997. Vuonna 1999 hän teki kansainvälisen hitin "Glorious", jota on käytetty myös mm. Volvon, Nutellan ja Vauxhallin mainoksissa. Single julkaistiin hänen toisella albumillaan *Liebling*.

Johnsonin kolmas albumi *Deadly Happy*, julkaistiin vuonna 2002, ja neljäs albumi *Mr Johnson, Your Room Is On Fire* vuonna 2005. Vuonna 2006 Johnson osallistui Ruotsin Euroviisukarsintaan, Melodifestivaleniin, jossa hän sijoittui kolmanneksi.

24. helmikuuta 2007 Johnson osallistui toistamiseen Ruotsin Melodifestivalen -kilpailuun, kappaleella "A Little Bit of Love", joka selviytyi kilpailun finaaliin. 10. maaliskuuta 2007 kappale sijoittui toiseksi Ruotsin karsinnassa, häviten The Arkin kappaleelle "The Worrying Kind".

Vuonna 2008 hän osallistui Melodifestivaleniin yhdessä Carola Häggkvistin kanssa. Heidän esittämä kappale ei selviytynyt Ruotsin karsinnan finaaliin. Vuoden 2010 Melodifestivaleniin hän osallistui kappaleella "We Can Work It Out", joka sijoittui finaalissa kuudenneksi. Hän osallistui kilpailuun myös vuosina 2012 ja 2015, kappaleilla "Lovelight" ja "Living to Die", mutta ei päässyt kummallakaan kerralla finaaliin.

## Diskografia
### Albumit
*1997: *Cottonfish Tales*
*1999: *Liebling*
*2002: *Deadly Happy*
*2005: *Mr. Johnson, Your Room Is On Fire*
*2006: *Mr. Johnson, Your Room Is On Fire* (Version 2)
*2007: *The Collector*
*2008: *Rediscovered*
*2012: *Village Idiot*

### Singlet
*1997: *Cruel*
*1997: *Seven Days*
*1999: *Glorious*
*1999: *The Games We Play*
*2002: *Shine*
*2002: *End Of The World*
*2002: *Waterfall*
*2005: *Show Me Love*
*2006: *Sing For Me*
*2007: *A Little Bit Of Love*
*2007: *Go For The Soul*
*2008: *Lucky Star* (mukana Carola Häggkvist)
*2008: *One Love* (mukana Carola Häggkvist)
*2009: *Escape*
*2010: *We Can Work It Out*
*2012: *Lovelight*
*2014: *Living to Die*

## Lähteet
* Andreas Johnson Biography

## Aiheesta muualla

* Virallinen Internet-sivusto
Isohiirenhäntälepakko

**Isohiirenhäntälepakko** (*Rhinopoma microphyllum*) on yksi kolmesta hiirenhäntälepakoiden heimoon kuuluvasta lepakkolajista. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin ”isohäntälepakko”.

## Levinneisyys ja elintavat
Lajia esiintyy Afrikassa Marokosta Nigeriaan ja Sudaniin. Lisäksi se on levinnyt myös idemmäksi Thaimaahan asti. Isohiirenhäntälepakot oleskelevat muun muassa vanhoissa rakennuksissa, luolissa, tunneleissa ja kaivoissa. Lepakot viihtyvät sekä yksinään että isoissa yhdyskunnissa.

## Anatomia
Hiirenhäntälepakoiden karvoitus on harmaanruskea. Lajille tyypillistä on litteä ja laiha ruumiinrakenne ja huomattavan pitkä (5–7,8 cm), hiiren häntää muistuttava häntä. Isohiirenhäntälepakon nenä näyttää siankärsältä. Ruumiin pituus on 6–8,4 cm, kyynärvarsi on 6,2–7,3 cm ja paino on 10–20 g.

Hiirenhäntälepakko kykenee kiipeämään pystysuoria seiniä pitkin nopeasti ylös ja mahtuu kulkemaan kapeista raoista.

## Lähteet
Liejupahaputki

**Liejupahaputki** eli **pahaputki** (*Oenanthe aquatica*, myös *O. phellandrium*) on kaksivuotinen, Euraasiassa kasvava myrkyllinen ranta- ja vesikasvi. Suomessa laji on rauhoitettu Ahvenanmaalla.

## Ulkonäkö ja koko

Liejupahaputki kasvaa vesirajan yläpuolella 30–60 cm pitkäksi, vedessä kasvavien yksilöiden pituus voi olla jopa 150 cm. Ontto ja uurteinen varsi on paksutyvinen, juurehtiva ja hyvin haarova. Lehti on kolmiomainen ja kolme kertaa parilehdykkäinen. Kasvin uposlehdyköitten liuskat ovat hyvin kapeita ja pitkiä. Ilmalehtien lehdykät ovat 2 cm pitkiä ja puikeita, ja lehdyköiden liuskat ovat 1–2 mm leveitä ja lyhyitä. Valkoiset kukat ovat varren ja haarojen latvoissa kertosarjoissa. Kukinnon pääsarja on suojukseton, pikkusarjojen suojuksen lehdet ovat otamaisia. Verholehdet ovat suippokärkisiä ja pysyviä. Liejupahaputki kukkii Suomessa heinä-elokuussa. Kasvin hedelmä on 3,5–4 mm pitkä, leveän sukkulamainen tai munanmuotoinen, leveäharjuinen ja usein käyrä. Liejupahaputki voi levitä myös kasvullisesti varren tyveen kehittyvistä rönsyistä.

Liejupahaputki muistuttaa jonkin verran koiranputkea (*Anthriscus sylvestris*) ja luhtasuoputkea (*Peucedanum palustre*).

## Levinneisyys
Liejupahaputkea kasvaa lähes koko Euroopassa, lukuun ottamatta pohjoisia ja aivan eteläisimpiä osia. Levinneisyysalue ulottuu itään Keski-Aasiaan saakka. Fennoskandiassa lajia tavataan yleisenä Tanskassa ja Etelä- ja Keski-Ruotsissa. Norjassa ja Suomessa se on harvinaisempi. Suomessa liejupahaputkea tavataan kahdella alueella: Ahvenanmaalla ja Pohjanlahden rannikolla Varsinais-Suomen pohjoislaidalta Pohjois-Satakuntaan. Ahvenanmaalla liejupahaputki on uhanalainen, harvinainen laji. Manner-Suomessa pääesiintymisalue on Porin ja Merikarvian jokisuissa ja Kokemäenjoen suulla liejupahaputki on paikallisesti melko yleinen. Lajista tunnetaan myös yksi vanha löytö Etelä-Hämeestä Janakkalasta.

## Elinympäristö
Liejupahaputki kasvaa matalassa vedessä rehevissä järvissä ja merenlahtien jokisuistoissa, tulvaniittyjen lammikoissa ja tervaleppäkorvissa. Kasvupaikat ovat lieju- ja savipohjaisia.

## Käyttö
Liejupahaputken maanalaista osaa, *pahajuurta* on käytetty ennen kuumetautien hoitamiseen.

## Lähteet
* Laine, Unto: *Pahaputki*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 199.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2020: Liejupahaputken levinneisyys Suomessa
* ITIS: ''Oenanthe aquatica'' 
* United States Department of Agriculture (USDA): ''Oenanthe aquatica''
Gøsta Esping-Andersen

**Gøsta Esping-Andersen** (s. 1947) on tanskalainen sosiologi. Esping-Andersen on perehtynyt hyvinvointivaltioon ja sen asemaan kapitalistisissa talouksissa. Esping-Andersen toimii professorina Pompeu Fabra -yliopistossa Barcelonassa, Espanjassa.

Esping-Andersen tunnetaan parhaiten teoksestaan *[[The Three Worlds of Welfare Capitalism]]* (1990), jossa hän jakoi maailman erilaiset hyvinvointivaltiot kolmeen eri regiimiin. Esping-Andersenin jaottelussa hyvinvointivaltiot ovat joko liberaaleja (esimerkiksi Yhdysvallat), sosiaalidemokraattisia (Ruotsi) tai konservatiivis-korporatistisia (Saksa).
Barry Bannan

**Barry Bannan** (s. 1. joulukuuta 1989) on skotlantilainen jalkapalloilija, joka pelaa Sheffiled Wednesdayssa pelaajanumerolla 10. Hän on keskikenttäpelaaja ja on edustanut Skotlantia alle 21-vuotiaissa ja B-tasolla. Bannan on myös ollut lainalla Derby Countyssä ja Blackpoolissa. 

## Ura
### Aston Villa
Bannan aloitti Aston Villan nuorisoakatemiassa. Kaudella 2007–2008 hän teki akatemiajoukkueessa 13 maalia 32 ottelussa ja hän myös pelasi Villan reservijoukkueessa. Seuraavalla kaudella Bannan allekirjoitti kahden vuoden sopimuksen seuran kanssa. Hän debytoi joulukuussa vaihtopelaajana 1–3 tappiossa Hamburger SV:tä vastaan ja pelasi ensimmäisen kokonaisen ottelunsa helmikuussa 2009, jolloin Villa hävisi 0-2 CSKA Moskovalle. 

Bannan liittyi kuukauden lainasopimuksella Derby Countyyn maaliskuussa 2009. Hän pelasi ensimmäisen ottelunsa Sheffield Unitedia vastaan ja teki heti maalin, mutta Derby hävisi 2–4. Bannanin lainasopimusta pidennettiin kauden loppuun asti ja hän pelasi yhteensä 10 ottelua, minkä jälkeen hän palasi Aston Villa reserveihin. 

Marraskuussa 2009 Bannan liittyi lainasopimuksella Blackpooliin ja debytoi vaihtopelaajana 1–1 tasapelissä Preston North Endiä vastaan. Tammikuussa 2010 hänen lainasopimustaan pidennettiin kauden loppuun asti ja kaksi päivää myöhemmin Bannan teki ensimmäisensä maalinsa Blackpoolille. Helmikuussa 2010 Bannan, Ishmel Demontagnac ja Neal Eardley hyllytettiin yhdestä ottelusta heidän juhlittua yökerhossa heti Leicester Citylle kärsityn tappion jälkeen. 

Bannan palasi Aston Villaan 2010–11 kaudeksi ja debytoi Valioliigassa kauden ensimmäisenä päivänä. 

## Maajoukkueura
Bannan edustaa Skotlannin alle 21-vuotiaita. Marraskuussa 2010 hänet pyydettiin A-maajoukkueeseen mukaan ystävyysotteluun Färsaaria vastaan.

## Lähteet

## Aiheesta muualla
Île d’Orléans

**Île d’Orléans** on Québecin provinssiin kuuluva saari, joka sijaitsee Saint Lawrencen estuaarin alkupäässä. Sitä pidetään ranskalais–kanadalaisen kulttuurin kehtona ja yhtenä Pohjois-Amerikan ranskankielisen väestön tärkeimmistä synnyinseuduista.

## Luonto ja maantiede

Île d’Orléansin pituus on noin 33 kilometriä, leveys enimmillään 8 kilometriä ja pinta-ala lähes 200 neliökilometriä. Se sijaitsee Saint Lawrencen joessa Kanadan kilven ja Appalakkien välissä, noin viiden kilometrin päässä Québecin kaupungista koilliseen. Se on Anticostinsaaren ja Montrealinsaaren jälkeen Saint Lawrence -joen kolmanneksi suurin saari, ja sen itäisintä kärkeä pidetään Saint Lawrencen estuaarin alkupisteenä.

Île d’Orléansin pinnanmuodot ovat suhteellisen tasaiset ja maaperä erittäin hedelmällinen, minkä vuoksi se soveltuu erinomaisesti maanviljelyyn. Saaren rannat ovat jyrkät, ja sen keskiosissa kasvaa metsää. Jokia on neljä – Maheu, la Fleur, Dauphine sekä du Moulin. Pohjoisrannalla on vuonna 1935 rakennettu riippusilta, jota pitkin pääsee mantereelle lähelle Montmorencyn putouksia, Québecin korkeinta vesiputousta.

## Historia ja merkitys

Île d’Orléansin ensimmäiset asukkaat olivat Kanadan alkuperäiskansoihin kuuluvia kalastajia ja metsästäjiä, jotka kutsuivat sitä nimellä *Minigo* eli ’lumoojatar’. Ranskalainen tutkimusmatkailija Jacques Cartier löysi saaren vuonna 1535 ja antoi sille nimeksi *Île de Bacchus* siellä kasvavien viiniköynnösten vuoksi. Seuraavana vuonna hän kuitenkin vaihtoi nimen nykyiselleen Orléansin herttuan kunniaksi.

Vuonna 1636 ranskalaiset perustivat saarelle yhden Uuden-Ranskan ensimmäisistä siirtokunnista hedelmällisen maaperän houkuttelemina. Siirtokunnan alkuaikoina uudisasukkaiden ja irokeesien välille puhkesi verisiä yhteenottoja, mutta 1700-luvun alkuun mennessä elämä saarella oli rauhoittunut. Vuonna 1759 britit käyttivät saarta tukikohtana vallatessaan Québecin kaupungin.

Saaren asukkaat elivät vuoteen 1935 asti eristyksissä mantereesta, minkä ansiosta he onnistuivat säilyttämään omaleimaisen maalaiskulttuurinsa. Nykyään saarella elää lähes 7&nbsp;000 ihmistä, joista monet yhä työskentelevät maataloudessa. Saarelta viedään Québecin kaupunkiin erilaisia maataloustuotteita, esimerkiksi tuoreita hedelmiä, vihanneksia, viljaa sekä vaahterasiirappia. Saari on myös suosittu matkailukohde, jossa vierailee vuosittain yli 600&nbsp;000 matkailijaa.

## Lähteet

## Aiheesta muualla
Peter Goalby

**Peter Goalby** (s. 13. heinäkuuta 1950) on brittiläinen laulaja, joka tunnetaan ehkä parhaiten Uriah Heepin laulajana vuosina 1982–1985. Han lauloi albumeilla *[[Abominog]]*, *[[Head First (Uriah Heepin albumi)|Head First]]* ja *[[Equator]]*. Hänen uransa yhtyeessä päättyi marraskuussa 1985 ääniongelmien vuoksi. Kuitenkin vuonna 1989 julkaistulla *[[Raging Silence]]* -albumilla oleva kappale "Blood Red Roses" on Goalbyn käsialaa. Ennen uraansa Uriah Heepissä Goalby lauloi hard rock -yhtyessä nimeltä Trapeze vuosina 1978-1981. Hän on ollut myös Fablen laulaja 1970-luvulla.

## Lähteet
Reima Flyktman

**Reima Flyktman** (s. 1966 Jyväskylä) on suomalainen valokuvaaja, graafikko ja tietokirjailija, joka on kirjoittanut yli 60 kirjaa. Niiden aiheet liittyvät tietotekniikkaan, valokuvaukseen ja puutarhaan.

Flyktmanin ensimmäinen kirja, *PC-mikron laitekirja*, julkaistiin vuonna 1993. Hän kirjoitti sen yhdessä Kimmo Rouskun, Timo Rouskun, Jyrki Kivimäen ja Tapani Lahtisen kanssa. Teos oli ilmestyessään ensimmäinen suomenkielinen tietokoneita käsittelevä opas. Vuonna 1994 ilmestyi sen jatko-osa, *PC-mikron laitekirja 2*. Kirjoja julkaisi alkuvaiheessa Suomen Atk-kustannus.

Flyktman on myös kirjoittanut tietokonelehtiin lukuisia artikkeleita, joista ensimmäinen julkaistiin vuonna 1988. Flyktman on työskennellyt Editassa ja eräissä muissa kustantamoissa.

Flyktman sai Suomen tietokirjailijat ry:n Tietokirjailijapalkinnon vuonna 2009.

## Lähteet

## Aiheesta muualla
* Kuvakenno.fi Reima Flyktmanin kirjoja ja valokuvia
A Secret Place (kappale)

**A Secret Place** on yhdysvaltalaisen metalliyhtye Megadethin kolmas ja viimeinen singlelohkaisu albumilta Cryptic Writings, joka on julkaistu vuonna 1997. Kappale saavutti 19. sijan Yhdysvaltain Billboardin *[[Hot Mainstream Rock Tracks]]* -listalla.

## Kappaleet
#
James MacDonough

**James MacDonough** on yhdysvaltalainen basisti, joka oli Megadethin basistivuosina 2004–2006. Hän on toiminut myös yhtyeissä Iced Earth ja Nevermore.

## Diskografia
**Iced Earth**
* *[[Days of Purgatory]]* – 1997
* *[[Something Wicked This Way Comes]]* – 1998
* *[[The Melancholy E.P. (Limited Edition)]]* – 1999
* *[[Alive in Athens]]* – 1999
* *[[The Melancholy E.P.]]* – 2001
* *[[Dark Genesis]]* – 2001
* *[[Tribute to the Gods]]* – 2002
* *[[The Reckoning|The Reckoning (single)]]* – 2003
* *[[The Glorious Burden]]* – 2004

**Megadeth**
* *[[Arsenal of Megadeth]]* (DVD) – 2006
* *[[Gigantour (albumi)|Gigantour]]* (CD & DVD) – 2006
* *[[That One Night: Live in Buenos Aires]]* (CD & DVD) – 2007

## Lähteet

## Aiheesta muualla
*
Otto Brunfels

**Otto Brunfels** (myös **Brunsfels** tai **Braunfels**, 1488 Mainz, Saksa – 23. joulukuuta 1534 Bern, Sveitsi) oli saksalainen teologi ja kasvitieteilijä. Carl von Linné nimesi hänet ”Kasvitieteen isien” joukkoon. Hänen nimeämiensä kasvien tieteellisissä nimissä käytetään sen jälkeen liitettävää auktorilyhennettä **Brunfels**.

Linné nimesi tohtorinkukat (*Brunfelsia*) Brunfelsin nimikkosuvuksi.

## Lähteet

## Aiheesta muualla
Carl Grahn

**Carl Grahn** (s. 8. tammikuuta 1981 Kouvola) on suomalainen uransa lopettanut jääkiekkomaalivahti. Hän pelasi suuren osan urastaan Mestiksessä, mutta pelasi myös 24 SM-liigaottelua KalPassa ja Pelicansissa.

## Ura
Grahn oli KooKoon kasvatti. Hän siirtyi B-juniori-ikäisenä KalPaan. Grahn torjui siellä kolme SM-liigaottelua kaudella 1998–1999 vain 17-vuotiaana. KalPan miesten joukkue teki kauden jälkeen konkurssin, mutta Grahn jatkoi pelejään A-nuorissa kauden 1999–2000 ja hänet varattiin sieltä Los Angeles Kingsiin numerolla 282 .

Kaudeksi 2000–2001 Grahn palasi kasvattajaseuraansa KooKoohon pelaamaan Mestistä. Hän toimi kauden kakkosmaalivahtina Sami Heikkiselle ja torjui 14 ottelussa. Kaudella 2001–2002 Grahn kuitenkin nousi KooKoon ykkösmaalivahdiksi, kun Heikkinen oli pitkään sivussa. Hän torjui 36 runkosarjaottelussa. Grahn voitti keväällä 2002 Mestiksen hopeaa ja keväällä 2003 tuli pronssia.

Grahn siirtyi kaudeksi 2003–2004 SM-liigaan ja Pelicansiin. Hän nousi harjoituspelien vahvoilla otteillaan joukkueen aloittavaksi ykkösmaalivahdiksi Mikko Rämön ohi. Grahn kuitenkin putosi nopeasti taas joukkueen kakkosmaalivahdiksi. Lokakuussa 2003 hän siirtyi lainalle Kiekko-Vantaaseen, kun Pelicans lainasi maalivahtiosastolleen Jokereiden Markus Helasen. Grahn pelasi Vantaalla kahdeksan ottelua, kunnes hän palasi marraskuussa Pelicansiin, kun Helanen puolestaan palasi taas Jokereihin. Grahn pelasi liigajumboksi jääneessä Pelicansissa yhteensä 21 ottelua.

Huhtikuussa 2004 Grahn palasi KooKoohon. Kahden siellä ykkösmaalivahtina vietetyn kauden jälkeen hän pelasi kauden 2006–2007 Ruotsin I-divisioonan Olofströms IK:ssa. Grahn palasi kaudeksi 2007–2008 Kiekko-Vantaaseen. Hän toimi kakkosmaalivahtina Matti Kaltiaiselle ja torjui vain 10 ottelussa. Kausi jäi Grahnin uran viimeiseksi.

## Maajoukkue
Grahn pelasi 4 B-maaottelua ja 27 maaottelua ikäkausimaajoukkueissa.

## Lähteet
*
*
*

### Viitteet
FC Dordrecht

**FC Dordrecht** on alankomaalainen jalkapalloseura, joka pelaa kaudella 2021–2022 maan toiseksi korkeimmalla sarjatasolla, Eerste divisiessä. Seuran päävalmentajana toimii Jan Zoutman.

## Historia
Dordrechtsche Football Club perustettiin 16. elokuuta 1883 ja siitä tuli ammattilaisseura 1954. Seuraava suuri tapahtuma oli vuonna 1972, kun seura jakautui ammattilais- ja amatöörijoukkueisiin. Amatöörijoukkue oli nimeltään DFC Dordrecht ja ammattilaisjoukkueesta tuli FC Dordrecht. Seura organisoitui uudelleen 1979, minkä johdosta se sai myös uuden nimen Drechtsteden ’79. Se nousi Alankomaiden pääsarjaan, Eredivisieen, vuonna 1983, mutta putosi heti takaisin. Dordrecht kuitenkin palasi takaisin Eredivisieen kaudella 1988–89.

Vuonna 1990 seura sai jälleen uuden nimen – Dordrecht ’90. He eivät nousseet Eredivisieen vuonna 1991, mutta pääsivät sinne yhdessä Schiedam Voetbal Verenigingin (SVV) kanssa, joka oli heidän naapuriseuransa. Seura käytti nimeä SVV/Dordrecht ’90 kahden kauden ajan, mutta vuonna 1993 SVV jätettiin pois. Viimeisin nimenmuutos tapahtui vuonna 2001, jolloin seura vaihtoi nimensä takaisin FC Dordrechtiin, jota se käytti vuosine 1972–1979. Kuuluisin seurassa pelannut pelaaja on Johan Cruijff, joka pelasi kolme ystävyysottelua tammikuussa 1981.  

## Saavutukset
* Eerste Divisie
** Voittaja: 1983, 1994
* KNVB Cup
** Voittaja: 1914, 1932
* Tweede Divisie
** Voittaja: 1965
* Nousu Eredivisieen
** Nousu: 1987
Jukka Karppinen

**Jukka Kyösti Karppinen** (s. 1966) on suomalainen lauluntekijä ja opettaja, koulutukseltaan kasvatustieteiden maisteri. Karppisen teoksia ovat levyttäneet useat suomalaiset iskelmälaulajat ja orkesterit, kuten  Arja Koriseva, Marita Taavitsainen, Marion Rung, Lea Laven, Danny ja Rainer Friman.

## Katso myös
* Jouni Hagström

## Lähteet
* Säveltäjäin Tekijänoikeustoimisto Teosto r.y. 
* Säveltäjät ja Sanoittajat Elvis ry
Dead Set

**Dead Set** voi tarkoittaa seuraavia asioita:

* *[[Dead Set (albumi)|Dead Set]]*, Grateful Deadin albumi vuodelta 1981
* *[[Dead Set (televisiosarja)|Dead Set]]*, brittiläinen televisiosarja vuodelta 2008.
Andrea Cesalpino

**Andrea Cesalpino** (, joskus myös **Cesalpinus**) (1524 tai 1525 – 23. helmikuuta 1603) oli italialainen lääkäri, filosofi ja kasvitieteilijä. Hän esitti vuonna 1583 ensimmäisen yrityksen luokitella kasvit pelkästään niiden biologisten ominaisuuksien pohjalta. Modernin biologisen taksonomian 1600-luvun lopulla luoneet luonnontutkijat havaitsivat Cesalpinon ennakoineen merkittävästi heidän ajatuksiaan.

Cesalpinon nimeämien kasvien tieteellisissä nimissä käytetään nimen perään lisättävää auktorilyhennettä "Cesalpino".

## Lähteet

### Viitteet

## Aiheesta muualla
Havelock

**Havelock** tai **Havelok** tarkoittaa muun muassa seuraavia:

## Sukunimi
* Henry Havelock (1795–1857) englantilainen kenraali

## Etunimi
* Havelok Tanskalainen, keskiaikaisen romanssin sankari
* Havelock Ellis (1859–1939), englantilainen lääkäri ja kirjailija
* Havelock Nelson (1917–1996), irlantilainen säveltäjä, kapellimestari ja sovittaja
* Havelock Nelson, yhdysvaltalainen musiikkitoimittaja

## Laivoja
*HMS Havelock* on ollut kolmen Britannian Kuninkaallisen laivaston aluksen nimenä.

* HMS Havelock (1857), siipirattain varustettu tykkivene
* HMS Havelock (1915), Abercrombie-luokan monitori
* HMS Havelock (H88), Havant-luokan hävittäjä

## Paikkoja
* Havelock Island, (nyk. Swaraj Dweep) saari Andamaanien saaristossa, nimetty kenraali Henry Havelockin mukaan
* Havelock, kaupunki Yhdysvalloissa Pohjois-Carolinassa

## Katso myös
* Havelockia scabra
Havock

**Havock** tarkoittaa seuraavia asioita:
;Britannian kuninkaallinen laivasto
*Havock-luokka torpedohävittäjäluokka
*HMS Havock (1805), 12-tykkinen Confounder-luokan tykkipriki
*HMS Havock (1855), 1-tykkinen mörssärialus
*HMS Havock (1856), Albacore-luokan puinen siipiratastykkivene
* HMS Havock (1893), Havock-luokan torpedovenehävittäjä
* HMS Havock (H43), H-luokan hävittäjä

## Muita merkityksiä
* Havok, Sourcen käyttämä fysiikkamoottori.
Hawkins

**Hawkins** tarkoittaa muun muassa seuraavia:

*Hawkins Island, saari Alaskan osavaltiossa Yhdysvalloissa
*Hawkins-luokka (risteilijä), Britannian Kuninkaallisen laivaston risteilijäluokka
* HMS ''Hawkins'', Hawkins-luokan risteilijä
* Mary Ann Hawkins, suomalainen yhtye

## Sukunimi

*Anthony Hope Hawkins, *Anthony Hope* (1863–1933), brittiläinen kirjailija
*Augustus F. Hawkins (1907–2007), yhdysvaltalainen poliitikko
*Barry Hawkins (s. 1979), englantilainen snooker-pelaaja
*Cameron Hawkins (s. 1951), kanadalainen rock-muusikko
*Cole Hawkins (s. 1991), yhdysvaltalainen näyttelijä
*Coleman Hawkins (1904–1969), yhdysvaltalainen tenorisaksofonisti
*Corey Hawkins (s. 1988), yhdysvaltalainen näyttelijä
*Curt Hawkins (s. 1985), yhdysvaltalainen showpainija
*Edwin Hawkins (1943–2018), yhdysvaltalainen gospelmuusikko
*Erick Hawkins  (1909–1994), yhdysvaltalainen tanssija
*Erskine Hawkins (1914–1993), yhdysvaltalainen jazzmuusikko
*Fred Hawkins (1923–2014), yhdysvaltalainen golfpelaaja
*Henry Hawkins (1817&ndash;1907), brittiläinen tuomari
*Hersey Hawkins (s. 1966), yhdysvaltalainen koripalloilija
*Jack Hawkins (1910–1973), brittiläinen näyttelijä
*Jennifer Hawkins (s. 1973), australialainen missi
*Jessica Hawkins (s. 1995), brittiläinen autourheilija ja stunt-ajaja
*John Hawkins (1532–1595), englantilainen amiraali 
*José Hugo Garaycoa Hawkins (1930–2018), perulainen katolinen piispa
*Justin Hawkins (s. 1977), brittiläinen muusikko
*Patrick Hawkins (1970–1998), *Fat Pat*, yhdysvaltalainen hip hop -artisti
*Paul Hawkins (1937–1969), australialainen formulakuljettaja
*Paula Hawkins (1927–2009), yhdysvaltalainen poliitikko
*Paula Hawkins (s. 1972), romaanista *[[Nainen junassa]]* tunnettu brittiläinen kirjailija
*Ronnie Hawkins (1935–2022), yhdysvaltalainen rock and roll -muusikko
*Sally Hawkins (s. 1976), brittiläinen näyttelijä
*Screamin’ Jay Hawkins (1929–2000), yhdysvaltalainen muusikko
*Sophie B. Hawkins (s. 1957), yhdysvaltalainen laulaja
*Taylor Hawkins (1972–2022), yhdysvaltalainen rock -muusikko
*Trip Hawkins (s. 1953), yhdysvaltalainen liikemies

## Kuvitteellisia henkilöitä

*D. L. Hawkins, televisiosarjassa *[[Heroes (televisiosarja)|Heroes]]*

## Katso myös
*Hawking
Hannes Lohi

**Hannes Lohi** (s. 14. lokakuuta 1974 Rovaniemen maalaiskunta) on Helsingin yliopiston eläinlääketieteellisen molekyyligenetiikan professori. Hän johtaa koirien geenien tutkimusryhmää. 

Lohi kirjoitti ylioppilaaksi 1993 Simon lukiosta ja valmistui filosofian maisteriksi Oulun yliopiston biokemian laitokselta 1999. Hän väitteli filosofian tohtoriksi Helsingin yliopistossa Juha Keren ryhmästä kunniamaininnalla vuonna 2002.

Lohi on työskennellyt akatemiatutkijana Helsingin yliopistossa ja Folkhälsanissa 2006–2008 ja sitä ennen tutkijana Kanadassa Torontossa lastensairaalassa 2003–2006. Hän on tutkinut koirien epilepsiaa, ja tutkimusryhmä, jossa hän Kanadassa työskenteli, on tunnistanut sitä aiheuttavan geenin, joka on myös ihmisellä. Hänen tutkimusryhmänsä sai vuonna 2010 rahoituksen koirien psyykkisten sairauksien tutkimiseen.

Lohi on Suomen Tiedeseuran jäsen vuodesta 2019.

## Palkinnot ja tunnustukset
* Suomen Akatemian palkinto tieteellisestä rohkeudesta 2007
* Vuoden nuori menestyjä, Suomen Nuorkauppakamarin palkinto, 2009
* Helsingin tiedepalkinto 2013

## Julkaisut
* The human solute carrier 26 family of anion exchangers , Helsingin yliopisto, 2002 (väitöskirja) myös verkkojulkaisuna 

## Lähteet
Lublinin voivodikunta

**Lublinin voivodikunta** () on yksi Puolan kuudestatoista voivodikunnasta. Se sijaitsee Puolan itäosassa ja rajautuu idässä Valko-Venäjään ja Ukrainaan. Voivodikunnassa asui vuoden 2019 arvion mukaan 2&nbsp;108&nbsp;270 asukasta ja sen pinta-ala on 25&nbsp;122 neliökilometriä. Sen pääkaupunki ja suurin kaupunki on Lublin.

Lublinin voivodikunta syntyi 1. tammikuuta 1999 voimaan astuneen hallintouudistuksen yhteydessä, kun useita pieniä voivodikuntia yhdistettiin suuremmiksi. Voivodikunta on nimetty sen suurimman kaupungin Lublinin mukaan. Lublinin voivodikunta rajoittuu etelässä Ala-Karpatian voivodikuntaan, lounaassa Świętokrzyskien voivodikuntaan, lännessä ja luoteessa Masovian voivodikuntaan ja pohjoisessa Podlasian voivodikuntaan.

## Lähteet

## Aiheesta muualla
Didim

**Didim** on kaupunki ja piirikunta Turkissa, Aydınin maakunnassa, Aigeanmeren rannalla. Kaupunki muodostaa oman piirinsä maakunnassa. Didimin kaupungin asukasluku on 47&nbsp;872 ja koko piirin 59&nbsp;939 vuonna 2012.

Kaupunki on saanut nimensä Didyman Apollonin temppelin mukaan, joka sijaitsee kaupungin alueella. Didim sijaitsee 123 km päässä maakunnan pääkaupungista Aydınista.

Historiallisten kohteiden lisäksi Didimiin houkutellaan matkailijoita hiekkarannoilla ja vesipuistolla.

## Lähteet

## Aiheesta muualla
Jalokotkat

**Jalokotkat** (*Spizaetus*) on haukkojen heimoon kuuluva päiväpetolintusuku. Jalokotkiin kuului aiemmin enemmän lajeja, mutta 2000-luvulla osa lajeista on siirretty uuteen aasianjalokotkien (*Nisaetus*) sukuun.

## Jalokotkalajit
* Kuningasjalokotka (*Spizaetus ornatus*)
* Ritarijalokotka (*Spizaetus tyrannus*)
* Rotkokotka (*Spizaetus isidori*)
* Töyhtöjalokotka (*Spizaetus melanoleucus*)

## Lähteet
* 

### Viitteet

## Aiheesta muualla
*ITIS: Spizaetus
Konttinen

**Konttinen** on suomalainen sukunimi, joka on muun muassa seuraavilla henkilöillä:

* Aili Konttinen (1906–1969), kirjailija ja opettaja, henkirikoksen uhri
* Aulis Konttinen (1918–2004), rakennusmestari, talouspäällikkö ja sotakirjailija
* Carri Konttinen (s. 2000), voimamiesurheilija
* Gustaf Konttinen (1879–1943), liikemies ja kunniakonsuli
* Hannu Konttinen (1944–2016), kuvittaja, tietokirjailija, sarjakuvapiirtäjä ja mainonnan suunnittelija
* Harri Konttinen (1955–2025), ravivalmentaja ja -ohjastaja
* Heikki Konttinen (1826–1879), maanviljelijä ja valtiopäivämies
* Heikki Konttinen (1910–1988), kuvanveistäjä
* Helena Konttinen (o.s. *Eronen*, 1871–1916), horrossaarnaaja
* Juhana Konttinen (1852–1918), maanviljelijä ja valtiopäivämies
* Juho Konttinen (1878–1941), liikemies, huonekalutehtailija ja kirjailija
* J. H. Konttinen (1886–1961), lakitieteen lisensiaatti ja maatalousministeriön kansliapäällikkö
* Jukka Konttinen (s. 1961), kemisti ja professori
* Maija Konttinen (1873–1949), lastenkirjailija ja laulujen sanoittaja
* Markku Konttinen (s. 1963), rockmuusikko
* Markus Konttinen (s. 1957), taidemaalari, Kuvataideakatemian dekaani
* Matti Konttinen (1938–2013), toimittaja ja jazzmuusikko
* Mikael Konttinen (s. 1984), laulaja
* Moog Konttinen (oik. *Mauri Ilmari Konttinen*, s. 1950), muusikko
* Nuutti Konttinen, näyttelijä
* Pentti Konttinen (1932–1969), kirjailija
* Raimo Konttinen (1939–2009), kasvatustieteilijä, professori
* Riitta Konttinen (o.s. *Kalliomaa*, s. 1946), taidehistorian emeritaprofessori, tietokirjailija
* Samu Konttinen (s. 1973), yritysjohtaja 
* Seppo Konttinen (s. 1950), Yleisradion taloustoimittaja
* Seppo Konttinen (1930–1994), Osuuspankkien Keskuspankin pääjohtaja
* Sirkka-Liisa Konttinen (s. 1948), valokuvaaja
* Tero Konttinen (s. 1985), jääkiekkoilija
* Uolevi Konttinen (1912–2004), tekniikan tutkija, professori
* Yrjö T. Konttinen (1952–2014), lääketieteen professori

## Lähteet
Parkkinen

**Parkkinen** on suomalainen sukunimi, joka on muun muassa seuraavilla henkilöillä:

* Emil Parkkinen (1878–1918), punakaartilaispäällikkö
* Juho Parkkinen (1898–1964), jääkärivänrikki ja heimosoturi
* Jukka Parkkinen (s. 1948), kirjailija
* Kauko Parkkinen (s. 1939), entinen työmarkkinajuristi ja tietokirjailija
* Keijo Parkkinen (s. 1965), suunnistaja
* Lassi Parkkinen (1917–1994), pikaluistelija
* Leena Parkkinen (s. 1979), kirjailija
* Mari Parkkinen (s. 1971), Mikkelin hiippakunnan piispa 
* Marja-Leena Parkkinen (s. 1945), kirjailija
* Marko Parkkinen (s. 1970), yrittäjä ja liikemies
* Niko Parkkinen (s. 1999), jääkiekkomaalivahti
* Oskar Parkkinen (1876–1941), tukkukauppias
* Pekka Parkkinen (1940–1992), kirjailija ja kääntäjä
* Risto Parkkinen, arkkitehti, yksi Arkkitehtitoimisto HKP:n perustajista
* Sami Parkkinen (s. 1962), kirjailija, kääntäjä ja dramaturgi
* Sami Parkkinen (s. 1974), valokuvaaja
* Seppo Parkkinen (s. 1957), dramaturgi ja käsikirjoittaja
* Sulo Parkkinen (1930–2013), jalkapalloilija
* Tapio Parkkinen (s. 1943), dramaturgi, käsikirjoittaja ja teatteriohjaaja
* Tiina Parkkinen (s. 1965), arkkitehti
* Tuomas Parkkinen (s. 1969), näytelmäkirjailija ja teatteriohjaaja
* Väinö Parkkinen (1902–1957), kauppaneuvos, Oskar Parkkisen poika
Hecla

**Hecla** tarkoittaa muun muassa seuraavia:

*Hecla Island, saari Winnipegjärvellä Manitoban provinssissa Kanada ssa
*Hecla–Grindstone Provincial Park, luonnonpuisto Kanadassa Manitoban provinssissa
*Hecla Mining, yhdysvaltalainen kaivosyhtiö

;Britannian kuninkaallinen laivasto
* HMS Hecla (1797), 10-tykkinen tykkivene
* HMS Hecla (1815), Hecla-luokan tykkivene
* HMS Hecla (1839), siipiratas sluuppi
* HMS Hecla (1878), torpedoveneiden emälaiva\varastoalus
* HMS Hecla (1940), hävittäjien emäalus
* HMS Hecla (A133), Hecla-luokan tutkimusalus
Superclásico

**Superclásico** (myös **El Superclásico**) on jalkapallon derby-ottelu, jossa kohtaavat argentiinalaiset  Buenos Airesista kotoisin olevat Boca Juniors ja River Plate. Seurat ovat Argentiinan suurimmat ja menestyneimmät seurat. Yli puolet argentiinalaisista kannattaa jompaa kumpaa.

Superclásico on yksi maailman kiihkeimmistä ja jännittävimmistä derbyistä.. Esimerkiksi englantilainen *[[The Observer]]* -sanomalehti valitsi sen näkemisen yhdeksi 50 urheiluteosta, jotka ihmisen pitäisi kokea ennen kuolemaansa,  ja *[[The Telegraph]]* -sanomalehti rankkasi sen maailman suurimmaksi derbyksi. Kohtaamisia on leimannut myös kannattajien väkivaltaisuudet.

Boca Juniors ja River Plate ovat kohdanneet toisensa yhteensä yli 200 kertaa Argentiinan liigassa, Copa Libertadoresissa ja muissa virallisissa otteluissa.

## Tausta ja historia

Derby juontaa juurensa 1900-luvun alkuun, jolloin River Plate ja Boca Juniors perustettiin Buenos Airesin La Bocassa. Vuonna 1901 kahden seuran yhdistyessä muodostunut River Plate muutti kuitenkin pian perustamisensa jälkeen vauraammalle Nuñezin alueelle ja seuran kannattajakunta on erityisesti keskiluokkaista. Kolme vuotta myöhemmin perustettu Boca Juniors on taas ollut nimenomaan työläisten seura. Luokkaerot ja sosiaalinen asema ovat lietsoneet jännitteitä kannattajien välille. Bocan kannattajat pilkkaavat *Miljonääreiksi* () kutsutun Riverin faneja heidän otaksutusta hemmotellusta kasvatuksesta ja pelkuruudesta. Riverin kannattajat puolestaan haukkuvat Bocan kannattajia sioiksi ja roskankerääjiksi viitaten La Bocan köyhyyteen.

Erilaiset väkivaltaisuudet ovat leimanneet seurojen kohtaamisia. Seurojen kannattajien välisissä yhteenotoissa on kuollut lukuisia ihmisiä. Esimerkiksi 1994 Bocan kannattajat hyökkäsivät Riverin 2–0 voittoon päättyneen Superclásicon jälkeen Riverin kannattajia kuljettaneeseen bussiin ja kaksi Riverin kannattajaa kuoli.

Vuonna 2015 Boca suljettiin Copa Libertadoresista, kun sen kannattajat hyökkäsivät neljännesvälieräottelun tauolla pippurikaasulla River Platen pelaajien kimppuun. Vuoden 2018 Copa Libertadoresin finaalin toinen osa puolestaan siirrettiin pelattavaksi Espanjaan, kun alkuperäinen Riverin kotiottelu peruttiin seuran kannattajien hyökättyä Bocan pelaajia kuljettaneen bussin kimppuun ja kaksi pelaajaa joutui sairaalaan.

Vuonna 1968 seurojen kohtaaminen Riverin Estadio Monumentalilla päättyi *Puerta 12* -tragediaan, jossa kuoli 74 ja loukkaantui yli 150 Boca-kannattajaa. Onnettomuudesta tehdyt raportit ovat osin ristiriitaisia ja virallisessa raportissa ei nimetty ketään syylliseksi. Useimpien raporttien mukaan Bocan kannattaja pudottivat palavia Riverin bannereita ja paperia alempaan katsomonosaan, mikä aiheutti katsojien paniikin ja paon kohti uloskäyntejä. Kannattajat yrittävät paeta kapeaa käytävää ja portaikkoa pitkin uloskäynnille 12 (), joka oli lukossa, ja tallautuivat kuoliaaksi.

## Tilastot

:*Tilastot 3. tammikuuta 2019 asti*

## Lähteet

## Aiheesta muualla

* Boca Juniors vs River Plate FIFA:n sivuilla
Alpha Condé

**Alpha Condé** (s. 4. maaliskuuta 1938 Boké, Ranskan Guinea) on guinealainen poliitikko ja Rassemblement du peuple de Guinée (RPG) -puolueen johtaja. Condé opiskeli Pariisin yliopistossa ja toimi myöhemmin oppositiojohtajana kotimaassaan. Condé valittiin presidentiksi vuoden 2010 presidentinvaalissa, jota pidettiin maan historian ensimmäisenä vapaana vaalina. 
Toisella kierroksella hävinnyt Cellou Dalein Diallo kieltäytyi tunnustamasta tulosta, ja eri ehdokkaiden kannattajien yhteenotoissa kuoli useita korkeimman oikeuden pohtiessa vaalin tulosta.

Korkein oikeus vahvisti vaalien tuloksen joulukuun alussa 2010.

19. heinäkuuta 2011 Condén taloa tulitettiin ja ammuttiin raketilla. Hyökkäyksen jälkeen pidätettiin lukuisia entistä sotilasjunttaa lähellä olleita sotilaita.

Condé valittiin jatkokaudelle lokakuussa 2015. Opposition ehdokkaat epäilivät vaalivilppiä eivätkä hyväksyneet tulosta.

5. syyskuuta 2021 Condén hallitus kaatui sotilasvallankaappauksen johdosta.

Yhdysvaltain valtiovarainministeriö julkaisi 9. joulukuuta 2022 luettelon yli 40 henkilöstä, joille on määrätty sanktioita korruptioteoista ja ihmisoikeusloukkauksista. OFAC:n (Office of Foreign Assets Control) kohteiden joukossa valtiovarainministeriön varainhoidon valvontaelin on Alpha Condé.

## Lähteet
Dúbravka

**Dúbravka** voi tarkoittaa seuraavia:

* Dúbravka, Bratislavan kaupunginosa, entinen kylä
* Martin Dúbravka, slovakialainen jalkapalloilija
Derby (täsmennyssivu)

**Derby** viittaa yleensä brittiläiseen Derbyn kaupunkiin. Se voi tarkoittaa myös seuraavia asioita:

;Paikat
* Australia
** Derby (Tasmania)
** Derby (Länsi-Australia)
* Etelä-Afrikka
** Derby (Etelä-Afrikka)
* Yhdysvallat
** Derby (Colorado)
** Derby (Connecticut)
** Derby (Illinois)
** Derby (Indiana)
** Derby (Iowa)
** Derby (Kansas)
** Derby (New York)
** Derby (Vermont)
* Kanada
** Derby (Brittiläinen Kolumbia)

;Henkilöt
* Jane Derby (1895–1965), yhdysvaltalainen muotisuunnittelija
* Clive Derby-Lewis (1936–2016), eteläafrikkalainen poliitikko

;Urheilu
* Derby County FC, englantilainen jalkapalloseura
* Derby, 3- ja 4-vuotiaiden hevosten ikäluokkakilpailu
** Suuri Suomalainen Derby, 4-vuotiaiden lämminveristen ravihevosten ikäluokkakilpailu 
** Finnderby, este- ja kenttäratsastuskilpailu
** Kentucky Derby, yhdysvaltalainen laukkakilpailu
* Derby-ottelu, kilpailevien jalkapalloseurojen välinen ottelu
* Roller derby, yhdysvaltalainen kontaktiurheilulaji

;Muut
* Derby-kenkä, miesten kenkämalli
* Royal Crown Derby, englantilainen posliinitehdas
* Volkswagen Derby, vuosina 1977–1985 valmistettu henkilöautomalli
Jousikvartetto nro 13 (Beethoven)

**Jousikvartetto nro 13 B-duuri** opus 130 on Ludwig van Beethovenin jousikvartetto, joka valmistui marraskuussa 1825. Kvarteton numero perustuu julkaisujärjestykseen, todellisuudessa teos on säveltämisjärjestyksessä Beethovenin neljästoista jousikvartetto. Kvartetto on viimeinen kolmesta venäläisen mesenaatin Nikolai Golitsynin Beethovenilta tilaamista kvartetoista. Kvarteton kantaesitti Schuppanzigh-kvartetti 21. maaliskuuta 1826 ja se julkaistiin 1827. Kvartetossa on poikkeuksellisesti kuusi osaa. 

Teos sai välittömästi hyvän vastaanoton. Kantaesityksessä yleisö piti erityisesti osista *Cavatina* ja *Alla danza tedesca* ja toinen ja neljäs osa pyydettiin toistamaan. Teoksen viimeisenä osana oli laaja *[[Suuri fuuga|Große Fuge]]* (*Suuri fuuga*), jota pidettiin kuitenkin liian rajuna ja sopimattomana teoksen päätteeksi.
Beethoven sävelsi syys–marraskuussa 1826 uuden, paljon lyhyemmän ja kevyemmän finaalin, jota pidetään Beethovenin viimeisenä valmistuneena sävellyksenä. Kvarteton ensimmäinen esitys uuden finaalin kanssa tapahtui 1827 vasta Beethovenin kuoleman jälkeen. 

Alkuperäinen finaali julkaistiin erillisenä teoksena *Große Fuge* opus 133. Kvartettoa esitetään toisinaan alkuperäisessä muodossa finaalina *Große Fuge*.

## Osat

# *Adagio ma non troppo - Allegro*
# *Presto*
# *Andante con moto, ma non troppo*
# *Alla danza tedesca. Allegro assai*
# *Cavatina. Adagio molto espressivo - attacca*
# *Finale. Allegro*

Alkuperäinen finaali:

:6. *Große Fuge* op. 133

## Lähteet

## Aiheesta muualla

*Jousikvartetto nro 13 (Beethoven) IMSLP / Petrucci Music Library
Luca Ghini

**Luca Ghini** (1490 Casalfiumanese – 4. toukokuuta 1556) oli italialainen lääkäri ja kasvitieteilijä, joka tunnetaan ensimmäisen kasvion laatimisesta. Ghini perusti myös Euroopan ensimmäisen kasvitieteellisen puutarhan.

Hänen nimeämien kasvien tieteellisen nimen perässä käytetään nimen jälkeen liittettävää auktorilyhennettä **Ghini**.

## Lähteet
Fortuna Sittard

**Fortuna Sittard** on alankomaalainen jalkapalloseura. Se syntyi kun kaksi seuraa, Fortuna 54 ja Sittardia, yhdistyivät heinäkuussa 1968. Fortuna pelaa kaudella 2018–2019 Alankomaiden pääsarjassa Eredivisiessä, jonne se nousi keväällä 2018. Sen kotistadion on 12&nbsp;500 katsojan Fortuna Sittard Stadion.

## Historia

Seura pelasi Eredivisiessä 1990-luvulla. Monet Fortunan nuorisosta lähtöisin olevat pelaajat, kuten Kevin Hofland, Mark van Bommel ja Fernando Ricksen, ovat siirtyneet PSV Eindhoveniin ja Rangersiin. 

Kauden 1999–2000 lopussa valmentaja Bert van Marwijk liittyi Feyenoordiin ja Fortunan alamäki alkoi. Fortuna putosi Eerste divisieehen kaudella 2001–2002. Vuonna 2003 kaksi Fortunan kannattajaa voitti lotossa ja lahjoitti koko summan seuralle. Seura sijoittui useana kautena Eerste Divisiessä viimeiseksi.

## Saavutukset
* KNVB-cup
Voittaja: 1957, 1966
* Eerste Divisie
Voittaja: 1959, 1964, 1966, 1995
* Nousu Eredivisieen
Nousu: 1982, 2018

## Kuuluisia pelaajia

## Valmentajat

*Chris Dekker (1992–94)
*Pim Verbeek (1994–97)
*Bert van Marwijk (1997–00)
*Henk Duut (2000–01)
*Frans Thijssen (2000–01)
*Hans Verèl (2001)
*Hans de Koning (2001–04)
*Chris Dekker (2004–06)
*Frans Körver (2006–07)
*Henk Wismann (2007)
*Rogier Reijners (2007–)
Merseyside

**Merseyside** on metropolikreivikunta Luoteis-Englannissa Liverpoolin kaupungin ympäristössä. Kreivikunta on saanut nimensä sen läpi virtaavasta Merseyjoesta. Sen asema on ollut täysin muodollinen vuodesta 1986, jolloin sen valtuusto lakkautettiin ja hallinto siirrettiin viidelle metropolihallintopiirille. Vuonna 2020 kreivikunnan alueella arvioitiin elävän noin  ihmistä.

Merseyside muodostaa suuremman 2,2 miljoonan asukkaan Liverpoolin metropolialueen *(Liverpool City Region)* ydinalueen.

## Hallinto
Merseysiden metropolikreivikunnan alueella sijaitsevat seuraavat hallinnolliset alueet:

## Väestö
Vuonna 2020 Merseysiden metropolikreivikunnassa oli noin  asukasta ja seuraavat yli  asukkaan asutuskeskukset:

## Lähteet
Agonia Records

**Agonia Records** on puolalainen itsenäinen levy-yhtiö.

## Valikoitu yhtyeluettelo
Yhtyeitä:
* Absu
* Azarath
* Belphegor
* Corpus Christii
* Taake
* Thunderbolt
* Tsjuder
* Witchmaster

## Lähteet
Simbri Ahola

**Simbri Johannes Ahola** (8. toukokuuta 1894 Alavus – 31. heinäkuuta 1967) oli suomalainen virkamies, joka toimi Posti- ja lennätinlaitoksen pääjohtajana vuosina 1943–1962. Hän oli poliittisesti sitoutumaton ja toimi monissa yhteiskunnallisissa luottamustehtävissä.

Simbri Ahola syntyi vuonna 1894 Alavudella vaakamestari Svante Aholan ja Veera Justiina Ventelän perheeseen. Ahola aloitti uransa rautatievirkamiehenä. Hän meni vuoden 1912 alussa 17-vuotiaana Valtionrautateiden palvelukseen apulaiseksi Vaasan asemalle. Suoritettuaan rautateiden virkamiestutkinnon hän työskenteli sähköttäjänä sekä kirjurina Viipurin asemalla. Ahola suoritti työnsä ohella oppikouluopinnot ja valmistui ylioppilaaksi Viipurin suomalaisesta lukiosta vuonna 1923. Sen jälkeen hän aloitti Helsingin yliopistossa lakiopinnot ja suoritti ylemmän oikeustieteellisen tutkinnon vuonna 1930. Varatuomarin arvon hän sai vuonna 1932. Lakimieheksi valmistuttuaan Ahola työskenteli valtionrautateiden notaarina ja Rautatiehallituksen osastosihteerinä. Hän siirtyi vuonna 1935 virkamieheksi Kulkulaitosten ja yleisten töiden ministeriöön, jossa hän oli ensin nuorempana ja vuodesta 1938 vanhempana hallitussihteerinä sekä 1941–1942 esittelijäneuvoksena.

Ahola loi luottamuksellisen suhteen kulkulaitosministerinä toimineeseen Väinö Salovaaraan ja myöhemmin moniin muihin poliitikkoihin, kuten J. K. Paasikiveen ja Urho Kekkoseen. Suomen hallitus nimitti hänet vuoden 1943 alusta Posti- ja lennätinlaitoksen pääjohtajaksi. Aholan pitkä pääjohtajakausi oli kyseisessä virastossa voimakkaan kehityksen aikaa, kun esimerkiksi postiauto- ja lentopostiliikenne lisääntyivät ja rahaliikenne kasvoi. Ahola jäi eläkkeelle vuoden 1961 lopussa, mutta jatkoi vielä vt. pääjohtajana helmikuun 1962 loppuun.

Aholalla oli virkamiesuransa ohella useita näkyviä luottamustehtäviä. Hän kuului muun muassa Aero Oy:n  johtokuntaan ja toimi yhtiön valtiollistamisen jälkeen sen hallintoneuvoston puheenjohtajana 1946–1962, oli Yleisradion hallintoneuvoston jäsen 1941–1944 ja puheenjohtaja 1944–1949 sekä Televan johtokunnan puheenjohtaja 1948–1962 ja Ajokki Oy:n johtokunnan puheenjohtaja 1952–1964. Lisäksi hän kuului Postisäästöpankin hallitukseen ja Pohjolan Liikenteen sekä matkatoimisto Arean johtokuntaan. Jäätyään eläkkeelle Posti- ja lennätinlaitoksesta Ahola toimi Kar-Airin johtokunnan puheenjohtajana ja Finnairin tytäryhtiön Polar-Airin toimitusjohtajana.

Puolueetonta Aholaa on sanottu mielipiteiltään enemmän porvarilliseksi kuin vasemmistolaiseksi. Toisaalta hän kannatti Yleisradion hallintoneuvostossa vasemmistolaisena tunnetun Hella Wuolijoen nimitystä pääjohtajaksi ja johti vuosina 1947–1948 komiteaa, joka pohti yksityisten puhelinlaitosten lunastamista valtion haltuun, kannattaen komiteassa tällaisen kansallistamisen suorittamista. Posti- ja lennätinlaitoksessa Aholan on sanottu edustaneen demokraattista johtamistapaa ja antaneen paljon vastuuta alaisilleen. Hän oli myös yksi Keskiviikkokerhon perustajista.

Ahola oli naimisissa Agnes Angelica Madetojan kanssa. Heidän tyttärensä Anja Kaarina Ahola (myöh. Kiilamo) syntyi vuonna 1937.

## Lähteet
Heittovipujarru

**Heittovipujarru** on etupäässä kapearaiteisissa vetureissa käytetty jarrutyyppi.

Heittovipujarrun muodostaa veturin hyttiin, yleensä takaseinälle, sijoitettu vipu jonka kahvaan liittyy noin kymmenen kilon paino. Tästä vivusta kulkee erikseen oma tankoyhteys veturin jarrukoneistoon. 

Jarrua käytettäessä se käännetään vapaa-asennosta rauhallisesti kohti kiinni-asentoa jarrutustarpeen mukaan.  Paino antaa jarrutustehoa ja varmistaa että jarru pysyy ääriasennoissaan eli joko täysin auki tai täysin kiinni.

Jarrutyyppi vaatii käyttäjänsä täyden huomion ja siksi se syrjäytyikin käyttöjarruna varsin varhain höyryjarrun tieltä.  Seisontajarruna se kuitenkin säilytti paikkansa.  

Jarrutyyppiä on mm. Äänekoski-Suolahden rautatien höyrysäiliöveturi ÄSR3:ssa sekä Fiskarsin muistomerkkiveturissa.

## Lähteet

*Mikko Ivalo: Höyryveturit ja niiden hoito
Yksikamarijärjestelmä

**Yksikamarijärjestelmässä** lakia säätävä elin eli parlamentti muodostaa yhden kokonaisuuden. Sen vastakohtana voidaan pitää kaksikamarijärjestelmää.

Yksikamarijärjestelmä on käytössä muun muassa kaikissa Pohjoismaissa ja Baltian maissa, Unkarissa, Slovakiassa, Bulgariassa, Kroatiassa, Kreikassa, Kyproksella, Ukrainassa, Portugalissa, Uudessa-Seelannissa, Israelissa, Turkissa, Etelä-Koreassa, Taiwanilla ja suurimmassa osassa Keski-Amerikan maita. Yksikamarijärjestelmä on myös käytössä monissa diktatuureissa, kuten Kiinassa.

## Yksikamarijärjestelmät

## Katso myös
*Monikamarijärjestelmä

## Lähteet
Lentopallon SM-liigakausi 1996–1997

**Lentopallon SM-liigan** toinen kausi 1996-1997 päättyi Raision Loimun mestaruuteen sen voitettua finaaleissa KuPS-Volleyn kolmessa viisieräisessä kamppailussa.

## Miesten sarjataulukko

### Runkosarja

* Voitosta 3 pistettä - 2-3 tappiosta 1 piste!

### Pudotuspelit

#### Puolivälierät

#### Välierät

#### Loppuottelut

Mestarit: Janne Heikkinen, Sami Heikkiniemi, Nisse Huttunen, Sakari Jokinen,
Mikko Korhonen, Simo Lintula, Jani Nuolimo, Markku Puputti, Marko Rantanen, Toni Tuominen. Valmentaja: Jouko Lindberg.

#### Pronssiottelut

### Alemmat pudotuspelit

### Liigakarsinta

* Pielaveden Sampo nousi SM-liigaan Supersarjan voittajana.

## Lähteet

* Suomen Lentopalloliitto: Lentopallokirja 2009-2010
* Suomen Palloliitto: Lentopallokirja 1997-1998
Äänen tallennus

**Äänen tallentamisella** tarkoitetaan puheen, musiikin tai muun ääniaineksen tallennusta myöhemmin toistettavaan muotoon, tai siirtämistä alkuperäisestä toiseen formaattiin. Ääntä voidaan tallentaa usealla eri tavalla: mekaanisesti, magneettisesti tai optisesti.

Digitaalisessa tallentamisessa ääni muunnetaan mikrofonin ja AD-muuntimen kautta numeeriseen muotoon. Äänen tallentamisessa käytettäviä tiedostomuotoja ovat muun muassa WAV, MP3 ja FLAC.

Ensimmäinen laite, joka myös toisti tallentamaansa ääntä, oli Thomas Alva Edisonin kehittämä fonografi, joka perustui mekaaniseen äänentallennukseen. Tätä ennen ranskalainen Édouard-Léon Scott de Martinville oli patentoinut vuonna 1857 fonoautografin, joka muutti äänen visuaaliseen muotoon. Fyysisille levyille tallentaminen tuli mahdolliseksi gramofonin keksimisen myötä 1889.

Äänentallennuksella tuotettua esitystä voi kutsua myös äänitteeksi; magneettinauhalle tehtyä äänentallennusta nauhoitteeksi.

## Studioäänitys

Musiikin äänittäminen perustui alkuaikoina siihen, että koko yhtye äänitti harjoittelemansa kappaleen samalla kerralla samalle ääniraidalle. Tämä oli yleistä vielä 1960-luvulle asti, mistä alkaen moniraitaäänitys on vakiintunut. Moniraitaäänityksessä kaikki äänet ja soittimet voidaan äänittää erikseen, ja ne lopulta masteroidaan samalle äänitteelle.

## Katso myös
*Elokuvan historia
*Äänenpakkaus
*Tallennetuotanto
*Vinyylilevy
*Magnetofoni
*C-kasetti
*CD-levy
*DVD-levy
*DAT-nauha
*MP3

## Lähteet

## Aiheesta muualla
Stefanie Köhle

**Stefanie Köhle** (s. 6. kesäkuuta 1986) on itävaltalainen alppihiihtäjä, joka edustaa Ski-Club Fliessiä.

Köhle voitti Eurooppa-cupin suurpujottelucupin kaudella 2007–2008.

Alppihiihdon maailmancupissa Köhle kilpaili ensimmäisen kerran Söldenin suurpujottelussa 27. lokakuuta 2007 sijoittuen 24:nneksi. Kymmenen parhaan joukkoon hän sijoittui ensimmäisen kerran Åren suurpujottelussa maaliskuussa 2009 oltuaan yhdeksäs. Ensimmäisen palkintokorokesijoituksensa Köhle saavutti kaudella 2012–2013 oltuaan kolmas Söldenin suurpujottelussa.

## Lähteet

## Aiheesta muualla
*Stefanie Köhlen kotisivut